《送支子翔凤翱出都》
清代·方履篯

秋阴三日寒威遍，落叶萧疏隔轻霰。支君别我去江淮，清泪凝轻掩君面。

少年走马凌燕云，争说名花满芳甸。千里心交似尔稀，一生诗骨无人见。

肝胆文章百不宜，散雪抟轻何所恋。嗟君飘泊天东南，予亦苍凉赋游倦。

但识羁栖胜奔走，失侣哀鸣不如雁。双毂盘峰激石湍，扁舟破浪催银箭。

傥怜燕市十丈尘，为剪吴淞石尺练。

作者简介：（1790—1831）清顺天大兴人，字彦闻，号术民。嘉庆二十三年举人，官福建闽县知县。学问赅博，工诗词及骈体文，酷嗜金石文字。有《万善花室文集》、《河内县志》、《伊阙石刻录》等。卒年四十一。